CELEX: 62019TN0211
Language: hu
Date: 2019-04-05 00:00:00
Title: T-211/19. sz. ügy: 2019. április 5-én benyújtott kereset — Le Pen kontra Parlament

3.6.2019   
            
            
               HU
            
            
               Az Európai Unió Hivatalos Lapja
            
            
               C 187/84
            
         
      2019. április 5-én benyújtott kereset — Le Pen kontra Parlament
      (T-211/19. sz. ügy)
      (2019/C 187/90)
      Az eljárás nyelve: francia
      
         Felek
      
      
         Felperes: Jean-Marie Le Pen (Saint-Cloud, Franciaország) (képviselő: F. Wagner ügyvéd)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az Európai Parlamentnek a felperes mentelmi jogának a felfüggesztésére irányuló 2018/2247(IMM) kérelemre vonatkozó, és a felperes mentelmi jogát ténylegesen felfüggesztő, 2019. március 12-i P8_TA-PROV(2019)0136. sz. határozatát;
               
            
                  —
               
               
                  a Parlamentet kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első, az Európai Unió kiváltságairól és mentességeiről szóló 7. Jegyzőkönyv (HL 2010. C 83., 266. o.) 9. cikkének, az Európai Parlament eljárási szabályzata (HL 2005. L 44., 1. o.) 5. cikke (1) és (5) bekezdésének, valamint a képviselőknek szóló 11/2003. sz. és 11/2016. sz. közleménynek a megsértésére alapított jogalap.
               
            
                  2.
               
               
                  A második, az eljárással való visszaélésre alapított jogalap. A felperes úgy véli, hogy a Parlament azáltal, hogy elismeri a felperes parlamenti mentelmi jogának a felfüggesztését, lehetővé teszi a francia vizsgálóbíró számára, hogy a 2009–2014. időszak tekintetében a Parlament főtitkárának a helyébe lépjen, és így megsérti az európai parlamenti képviselők statútuma végrehajtási szabályzatának 68. cikkét, amely kizárólagos hatáskört biztosít az említett főtitkárnak arra, hogy a jogsértésről határozzon, és hogy elrendelje az érintett európai képviselővel szembeni végrehajtható okirat kibocsátását.
               
            
                  3.
               
               
                  A harmadik, a hatáskörrel való visszaélésre, az eljárással való visszaélésre és az eljárások észszerű időn belül történő megindításának a megsértésére alapított jogalap. A felperes azzal érvel, hogy a Parlament visszaélt az eljárással, ami hátrányosan érinti a felperes védelemhez való jogának a gyakorlását, mivel közel három, a Parlament főtitkárának panasza nélküli mandátum után a felperes nem tartotta szükségesnek, hogy megőrizzen az asszisztenseinek a munkájára vonatkozó bizonyítékokat, és nem tud a bíróságnak választ adni.
               
            
                  4.
               
               
                  A negyedik, a képviselőknek szóló 11/2016. sz. közlemény 43. cikkének a megsértésére alapított jogalap, mivel az eljárások célja az, hogy megnehezítse a fő parlamenti ellenzéki pártok egyike képviselőinek a tevékenységét.